Bărbat cercetat sub control judiciar după ce a șantajat o brașoveancă pe care a cunoscut-o online
O femeie din Brașov a cerut sprijinul autorităților judiciare după ce o perioadă de timp a fost extorcată de un bărbat pe care l-a cunoscut online. El a înregistrat-o pe femeie în timpul interacțiunilor virtuale, după care a început să îi ceară bani sub amenințarea că, dacă nu îi primește, va face publice imaginile cu ea. În cele din urmă, brașoveanca a reclamat la Poliție șantajul, iar bărbatul a fost reținut și ulterior plasat sub control judiciar.